Na temelju članka 21. Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine na zahtjev Instituta za akreditiranje Bosne i Hercegovine, raspisuje

JAVNI NATJEČAJ

za popunu radnog mjesta državnog službenika u

Institutu za akreditiranje Bosne i Hercegovine
1/01 Ravnatelj
1/02 Zamjenik Ravnatelja

URED RAVNATELJA I ZAMJENIKA RAVNATELJA

1/01 Ravnatelj
Opis poslova i radnih zadataka: predstavljanje i zastupanje Instituta; organiziranje i osiguravanje zakonitog i učinkovitog obavljanja poslova; poduzimanje drugih mjera iz mjerodavnosti Instituta; odlučivanje sukladno zakonu Bosne i Hercegovine o pravima, obvezama i odgovornostima službenika u vršenju službe; razvitak i provođenje politika Instituta te nadzor, djelovanje i rukovođenje svakodnevnim poslovima Instituta; osiguravanje da su politike Instituta sukladne onim koje su date u odgovarajućim međunarodnim standardima i smjernicama za rad tijela za akreditiranje; donošenje propisa kada je za to zakonima Bosne i Hercegovine ovlašten; izdavanje drugih akata za koje je ovlašten; informiranje mjerodavnih tijela o stanju i problemima u određenoj oblasti i predlaganje mjera za uređivanje određenih pitanja kojima se osigurava potpuno provođenje utvrđene politike i izvršavanje zakona, drugih propisa i akata.

Posebni uvjeti: VSS – završen Tehnički fakultet; najmanje 5 godina radnog iskustva u struci, od čega 3 godine na rukovodećim poslovima; poznavanje Sustava akreditiranja BiH; nepostojanje sukoba interesa u pogledu odredbi Uredbe EU 765/2008; poznavanje engleskog jezika; poznavanje rada na računalu; položen stručni upravni ispit.

Status: Rukovodeći državni službenik – tajnik sa posebnim zadatkom.

Pripadajuća osnovna neto plaća: 3.806,64 KM.

Broj izvršitelja: 1 (jedan).

Mjesto rada: Sarajevo.
1/02 Zamjenik ravnatelja

Opis poslova i radnih zadataka: u odsutnosti Ravnatelja, obavlja njegove poslove; organiziranje javnog predstavljanja Instituta; oblikovanje i predlaganje strategije razvitka i/ili unapređenja Sustava akreditiranja BIH; sudjelovanje u izradi prijedloga proračuna; koordiniranje pripreme podzakonskih akata i ostalih propisa neophodnih za rad Sustava akreditiranja BiH; suradnja sa europskim, međunarodnim i nacionalnim organizacijama za akreditiranje; sudjelovanje u pripravi tehničkih propisa u svezi ocjenjivanja sukladnosti sa resornim državnim i entitetskim ministarstvima; pripremanje najsloženijih analiza i izvješća i drugih akata koji se odnose na Sustav akreditiranja BiH; koordiniranje izdavanja publikacija Instituta; sudjelovanje u radu međunarodnih i europskih tijela za akreditiranje.

Posebni uvjeti: VSS – završen Tehnički ili Prirodno-matematički fakultet ili fakultet društvenog smjera; najmanje 5 godina radnog iskustva u struci, od čega 3 godine na rukovodećim poslovima; poznavanje Sustava akreditiranja BiH; nepostojanje sukoba interesa u pogledu odredbi Uredbe EU 765/2008; poznavanje engleskog jezika; poznavanje rada na računalu; položen stručni upravni ispit

Status: Rukovodeći državni službenik – tajnik sa posebnim zadatkom.

Pripadajuća osnovna neto plaća: 3.108,87 KM.

Broj izvršitelja: 1 (jedan).

Mjesto rada: Sarajevo.
Napomene za sve kandidate:

· Javni natječaj se sprovodi sukladno Odluci o načinu polaganja javnog i stručnog ispita („Službeni glasnik BiH“, br. 96/07, 43/10, 103/12, 56/19 i 52/26) - (u daljem tekstu Odluka) i Pravilnikom o karakteru i sadržaju javnog natječaja, načinu sprovođenja intervjua i obrascima za provođenje intervjua („Službeni glasnik BiH“, br. 63/16, 21/17, 28/21 i 38/23). Više informacija o natječajnim procedurama dostupno je na www.ads.gov.ba, u dijelu „Zapošljavanje/Vrste natječajnih procedura“.
· Pored posebnih uvjeta navedenih u Javnom natječaju, kandidati moraju ispunjavati i opće uvjete propisane člankom 22. Zakona o državnoj službi u institucijama Bosne i Hercegovine.
· Pod radnim iskustvom podrazumijeva se radno iskustvo nakon stečene visoke stručne spreme, odnosno naobrazbe.
· Za provedbu natječajne procedure po ovom Javnom natječaju formirat će se jedno (1) Povjerenstvo za izbor.
· Kandidati, pored prijave putem poštanske službe imaju mogućnost da podnesu elektronsku prijavu za oglašena radna mjesta državnih službenika putem informacijskog sustava za elektronsko upravljanje procesom zapošljavanja državnih službenika www.konkursi.ads.gov.ba, sukladno Naputku o načinu i postupku podnošenja elektronske prijave kandidata u postupku zapošljavanja državnih službenika u institucijama Bosne i Hercegovine („Službeni glasnik BiH“, broj 16/22).

Priprema dokumentacije:

Skreće se pažnja kandidatima da su potrebnu dokumentaciju na natječaj dužni dostaviti sukladno Pravilniku o karakteru i sadržaju javnog natječaja, načinu sprovođenja intervjua i obrascima za provođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.
S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebno odredbe Pravilnika o karakteru i sadržaju javnog natječaja, načinu provođenja intervjua i obrascima za provođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

Potrebni dokumenti: 

I Ovjereni preslici: 

· sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obvezni dostaviti diplomu prvog ciklusa (ili osnovnog dodiplomskog studija), bez obzira na uvjete oglasa, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.

· dodatka diplome za kandidate koji su visoko obrazovanje stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat niti za jednog diplomca;
· uvjerenja o državljanstvu (ne starije od 6 mjeseci od dana izdavanja od strane mjerodavnog tijela); 
· uvjerenja o položenom stručnom upravnom ispitu odnosno javnom ispitu;
· potvrde ili uvjerenja kao dokaza o traženoj vrsti iskustva;
· dokaza o poznavanju Sustava akreditiranja BiH;

· izjavu datu pod punom materijalnom i kaznenom odgovornošću ovjerenu kod mjerodavnog tijela kao dokaz o nepostojanju sukoba interesa u pogledu odredbi Uredbe EU 765/2008;

· dokaza o traženoj razini znanja rada na računalu;
· dokaza o traženoj razini znanja stranog jezika;
Za prijavu putem pošte, kandidati dostavljaju ovjerene preslike navedenih potrebnih dokumenata. 
Za elektronsku prijavu, kandidat u sustav prilaže PDF skenirane dokumente maksimalne veličine po dokumentu 2 MB.

II Popunjen obrazac/elektronska prijava:

a) Za kandidate koji se prijavljuju putem pošte, vlastoručno potpisan obrazac Agencije za državnu službu BiH: isti možete preuzeti na web stranici Agencije: www.ads.gov.ba unutar svakog natječaja pojedinačno, u rubrici „dokumenti“. Napominjemo da potpisan i popunjen obrazac ne može služiti kao dokaz bilo kog uvjeti iz teksta Javnog oglasa, isti samo olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

b) Za kandidate koji se prijavljuju putem informacijskog sustava, popunjena elektronska prijava.

Napomena za kandidate koji podnose elektronsku prijavu:

· popunjavanjem elektronske prijave kandidat se upoznaje o namjeri korištenja njegovih osobnih podataka u svrhu evidentiranja i obrade njegovih prijava u bazu podataka sustava, te da prijavom daje suglasnost za takvu obradu i mjerama čuvanja i zaštite podataka iz čl. 13. i 14. navedenog naputka.
· u slučaju da kandidat koji popunjava elektronsku prijavu da lažne podatke o ispunjavanju općih i posebnih uvjeta koji se traže tekstom oglasa za radno mjesto na koje se prijavljuje, primjenjivat će se mjere iz članka 19. pomenutog naputka.

· kandidat se elektronskim putem kroz sustav (e-mail) informira o vremenu, datumu i mjestu održavanja svakog od pojedinačnih ispita u natječajnoj proceduri, kao i o rezultatima istih, dok će se putem web stranice ads.gov.ba informirati o vremenu održavanja ispita.
Dodatni dokumenti koji se dostavljaju naknadno:

· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, sukladno članku 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
· Izabrani (postavljeni/imenovani) kandidat dužan je instituciji Bosne i Hercegovine dostaviti, sukladno članku 22. stavak 1. točka d) Zakona o državnoj službi u institucijama Bosne i Hercegovine, uvjerenje o radnoj sposobnosti (liječničko uvjerenje), kao dokaz da je zdravstveno sposoban za vršenje određenih poslova predviđenih ovim položajem.
· Kandidat prijavljen elektronskim putem, koji se postavlja, odnosno, kvalificira za imenovanje za radno mjesto državnog službenika, dostavlja Agenciji originale skenirane dokumentacije nakon intervjua, a prije postavljenja, odnosno, dostavljanja mišljenja mjerodavnoj instituciji.
Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit sukladno Odluci. Javni ispit na kome je kandidat zadovoljio važi samo za konkretan javni natječaj, o čemu se ne izdaje uvjerenje, a na kandidata koji bude postavljen na radno mjesto primjenjuje se članаk 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17 i 18/24) i članаk 12. Odluke.

Kandidati koji su od momenta podnošenja prijave na javni natječaj do dana održavanja javnog ispita položili stručni upravni ispit ili javni ispit, ispit općeg znanja, odnosno ispit koji odgovara pobrojanim ispitima, tj. koji nisu obvezni polagati javni ispit sukladno odredbama članka 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni javni natječaj.

Podnošenje elektronske prijave je moguće do isteka krajnjeg roka za prijavu. Kandidatu je omogućeno da kroz sustav može povući svoju prijavu i ponovo je podnijeti sa ažuriranim podacima i dodatim dokumentima sve do isteka krajnjeg roka za prijave.

Ukoliko kandidat u sustav ne priloži skenirane dokumente oglasom tražene dokumentacije, kojim dokazuje ispunjavanje općih i posebnih uvjeta radnog mjesta na koje se prijavljuje, prijava se neće uzeti u razmatranje.

Putem poštanske službe, preporučenom pošiljkom, sva tražena dokumenta treba dostaviti najkasnije do 28.10.2026. godine, na adresu:

Agencija za državnu službu BiH
„Javni natječaj za popunu radnih mjesta rukovodećih državnih službenika u Institutu za akreditiranje BiH“ 

71000 Sarajevo, Fra Anđela Zvizdovića 1

Ispunjavanje uvjeta utvrđenih ovim oglasom računa se danom predaje prijave.

Nepotpune, nepravodobne i neuredne prijave, prijave kandidata koji ne ispunjavaju uvjete ovog oglasa, kao i preslike tražene dokumentacije koje nisu ovjerene, neće se uzimati u razmatranje.
